stanford-oval/wikipedia huggingface dataset:
קולורדו
גאוגרפיה ואקלים > אקלים

באופן כללי, שינויי מזג אוויר קיצוני נפוצים מאוד במדינה אם כי שינויים אלו פחות נפוצים בחלקים המאוכלסים במדינה. ברד נפוץ מאוד בהרי המזרח ובמישורים בעיקר בחלק הצפון מזרחי של המדינה. ברד הוא הסיכון הנפוץ ביותר במדינה ואף עלול לגרום לפגיעה בבני אדם כמו גם לנזקים ברכוש. המישור המזרחי ספג כמה מנזקי הברד הקשים בהיסטוריה של צפון אמריקה, דוגמאות לכך הן סופות ברד קשות שתקפו את דנוור ביולי 1990 ובמאי 2017 כשהאחרון הוא היקר ביותר בהיסטוריה שהיה אי פעם במדינה. כמו כן האזור נתון לעיתים קרובות לסופות טורנדו. האזורים גם רגישים לשיטפונות הנגרמים כתוצאה מסופות רעמים רבות והן בגלל התכה מהירה של השלג בהרים במזג אוויר חם. מזג אוויר חם נפוץ בבירה דנוור וב-2008 נשבר שיא כאשר ב-24 ימים רצופים היו בעיר מעל ל-32 מעלות צלזיוס.
חלקים גדולים מהמדינה יבשים מאוד וממוצע הגשמים השנתי הוא 430 מ"מ בשנה. רק לעיתים רחוקות המדינה חווה תקופה בה חלק מסוים אינו נמצא בבצורת מסוימת. מחסור זה תורם לעיתים לשריפות במדינה, ב-2002 התרחשה במדינה אחת השריפות הגדולות בהיסטוריה של ארצות הברית. שריפות גדולות אירעו גם ב-2010, ב-2012 וב-2013. בשנת 2020 אירעו שלוש השריפות הגדולות ביותר בהיסטוריה של קולורדו, וב-2021 אירעה שריפה שאומנם לא הייתה הגדולה ביותר בתולדות קולורדו אבל הייתה ההרסנית ביותר, מבחינת נזק למבנים.
לעומתם, בפסגות הרי הרוקי יש קור ושלג כבד, הנערם על הקרקע במשך מספר חודשים בשנה, מבלי להפשיר, דבר שהביא להקמת עיירות סקי רבות באזור.
דמוגרפיה

נכון ל-2019 ההערכות הן שמספר התושבים במדינה הוא 5,758,736, עלייה של 14.5% מאז 2010. הבירה והעיר המאוכלסת ביותר היא דנוור עם 715,522 תושבים (נכון לאפריל 2020).
בשנת 2017 רשמה קולורדו את שיעור הפריון השני הנמוך ביותר בארצות הברית מחוץ לניו אינגלנד, אחרי אורגון, עם 1.63 ילדים לאישה.
דמוגרפיה > בריאות

קולורדו היא המדינה בעלת שיעורי ההשמנה הנמוכים ביותר בארצות הברית עם 18% מהאוכלוסייה שסובלים מהשמנת יתר נכון ל-2007. כמו כן, היא המדינה בעלת תוחלת החיים הארוכה ביותר בארצות הברית עם ממוצע של 80.21 נכון לשנת 2014.
דמוגרפיה > הערים הגדולות

דנוור
קולורדו ספרינגס
אורורה
פורט קולינס
לייקווד
פוליטיקה וממשל

קולורדו היא רפובליקה ובה שלוש רשויות שלטון: מבצעת – מושל מדינת קולורדו, מחוקקת – המורכבת משני בתים: האספה הלאומית של קולורדו וסנאט קולורדו, ושופטת, בראשה עומד בית המשפט העליון של קולורדו. המדינה מאפשרת התערבות ישירה של האזרחים על ידי יוזמה אזרחית, משאל עם, Recall Election ואישור חוק. בירת המדינה היא דנוור.
הרשות המבצעת בקולורדו מורכבת מהמושל, סגן המושל, התובע הראשי, מזכיר המדינה, שר האוצר, State Controller, State treasurer, Insurance Commissioner, ושר החינוך. כל בעלי התפקידים נבחרים בנפרד לתקופה של ארבע שנים, ויכולים להיבחר לשתי קדנציות בלבד. ייתכן מצב בו ברשות המבצעת יושבים נבחרים ממפלגות שונות. הבחירות לתפקידים מתקיימות באותו הזמן. מושל קולורדו הנוכחי הוא ג'ארד פוליס, חבר המפלגה הדמוקרטית.
בבית המחוקקים 35 חברי סנאט הנבחרים לתקופה של ארבע שנים ו-65 חברי אספה מחוקקת הנבחרים לתקופה של שנתיים. בחירות מתקיימות מדי שנתיים וכמחצית מחברי הסנאט מועמדים לבחירה בכל מערכת בחירות. למפלגה הדמוקרטית רוב בשני בתי המחוקקים.
בבית המשפט העליון של קולורדו שבעה שופטים, הממונים על ידי המושל ומאושרים על ידי בית המחוקקים. שיטת המשפט היא שיטת המשפט המקובל האנגלי, אך ישנה השפעה גם להמשפט האזרחי הספרדי.
קולורדו נחשבת למדינה מתנדנדת, אשר אינה נאמנה למפלגה אחת. במאה השנים האחרונות נבחרו בה 17 מושלים דמוקרטים ו-12 מושלים רפובליקנים. מאז מערכת הבחירות ב-1992, זכו בה המועמדים הדמוקרטים והרפובליקנים שלוש פעמים כל אחת. בבחירות ב-2012, ניצח ברק אובמה בקולורדו כשזכה ברוב של 51.49% קולות המדינה.
לפוליטיקה בקולורדו יש ניגוד של ערים שמרניות, כמו קולורדו ספרינגס, וערים ליברליות, כמו בולדר ודנוור.
לקולורדו תשעה קולות (אלקטורליים) בבחירות לנשיאות, שני סנאטורים ושבעה חברי בית הנבחרים. הסנאטורים המייצגים את המדינה הם מייקל בנט הדמוקרטי (מאז 2009), שמוצאו יהודי, וג'ון היקנלופר הדמוקרטי (מאז 2020) שכיהן עד 2018 כמושל קולורדו ולפני כן כראש עיריית דנוור.
כלכלה

במאה ה-19 התבססה כלכלת המדינה על כרייה, והחל מסופה החלה להתפתח במדינה חקלאות (המבוססת על השקיה) וגידול בקר, שהפך למרכיב עיקרי בכלכלת המדינה. הענפים החקלאיים כוללים צאן, חיטה, חלב ומוצריו, תירס וחציר.
בימינו מהווה הממשל הפדרלי מרכיב עיקרי בכלכלת המדינה. במדינה נמצא פיקוד הגנת האוויר והחלל של צפון אמריקה (נוראד) ובסיסים רבים של חיל האוויר של ארצות הברית בקולורדו ספרינגס, כמו כן נמצא המכון הלאומי של ארצות הברית למידות וטכנולוגיה בבולדר, והסקר הגאולוגי של ארצות הברית בלייקווד.
בית המשפט לערעורים של המחוז העשירי של ארצות הברית נמצא בדנוור, כמו כן מצויים במדינה בתי כלא פדרליים בקניון סיטי.
במדינה מספר רב של יערות לאומיים ושמורות טבע, ורבים מועסקים בשמירה עליהם.
גם בימינו מהווים המכרות חלק מכלכלת המדינה, ובין היתר נכרים בהן פחם לסוגיו (ליגניט, פחם ביטומני ופחם תת-ביטומני) ומוליבדנום.
הגיוון הגאוגרפי הייחודי במדינה מושך אליה מיליוני תיירים מדי שנה, ב-2018 ביקרו במדינה 85.2 מיליון תיירים, כאשר נתון זה הכניס למדינה כ-22.3 מיליארד דולר.
התוצר הגולמי במדינה בשנת 2015 היה 318,600 מיליון דולר. ההכנסה השנתית החציונית למשק בית בשנת 2016 הייתה 70,666 דולר (מקום 8 במדינה), ההכנסה לנפש לשנת 2010 הייתה 51,940 דולר (המקום ה-11 בארצות הברית).
נכון לדצמבר 2018 שיעור האבטלה במדינה עמד על 4.2%.
אתרים בעלי חשיבות > פארקים לאומיים

הפארק הלאומי הקניון השחור של הגניסון
הפארק הלאומי מסה ורדה
הפארק הלאומי הרי רוקי
הפארק הלאומי הדיונות הגדולות
אתרים בעלי חשיבות > מונומנטים לאומיים

המונומנט הלאומי קולורדו
המונומנט הלאומי דינוזאור
המונומנט הלאומי שדות המאובנים פלוריסאנט
המונומנט הלאומי הוונוויפ
המונומנט הלאומי קניון הקדומים
אתרים בעלי חשיבות > אזורי נופש לאומיים

אזור נופש לאומי אראפאהו
אזור נופש לאומי קורקאנטי
אתרים בעלי חשיבות > יערות לאומיים

יער לאומי אראפאהו
יער לאומי גראנד מסה
יער לאומי גאניסון
יער לאומי פייק
יער לאומי ריו גראנדה
יער לאומי רוזוולט
יער לאומי רוט
יער לאומי סן איזאבל
יער לאומי סן חואן
יער לאומי אנקומפאגרה
יער לאומי וויט ריבר
אתרים בעלי חשיבות > ערבות לאומיות

הערבה הלאומית קומאנץ'
הערבה הלאומית פואני
אתרים בעלי חשיבות > אזורי טבע בראשיתי

אזור טבע בראשיתי פסגות המכללות
אזור טבע בראשיתי פלאט טופ
אזור טבע בראשיתי ואתר לאומי דיונות החול הגדולות
אזור טבע בראשיתי הנטר פריינגפן
אזור טבע בראשיתי לה גאריטה
אזור טבע בראשיתי ליזארד הד
אזור טבע בראשיתי לוסט קריק
אזור טבע בראשיתי מארון בלס סנואו מאס
אזור טבע בראשיתי הר שנפלס
אזור טבע בראשיתי הר זירקל
אזור טבע בראשיתי ראוואה
אזור טבע בראשיתי סאנגרה דה קריסטו
אזור טבע בראשיתי אנקומפאגרה
אזור טבע בראשיתי ומינוצ'ה
אזור טבע בראשיתי וסט אלק
אתרים בעלי חשיבות > אתרים היסטוריים לאומיים

האתר ההיסטורי הלאומי מוצב בנט הישן – מוצב מסחר שפעל בין השנים 1833–1849
האתר ההיסטורי הלאומי מקום טבח סנד קריר – טבח אינדיאנים חפים מפשע על ידי צבא ארצות הברית ב-29 בנובמבר 1864
ספורט

קולורדו היא המדינה עם הכי מעט תושבים שאף על פי כן יש לה קבוצה אחת לפחות בכל אחת מהליגות המקצועיות הגדולות בארצות הברית.
| --- | --- |
 דנוור ברונקוס, קבוצת פוטבול בליגת NFL  דנוור נאגטס, קבוצת כדורסל בליגת ה-NBA  קולורדו רוקיס, קבוצת בייסבול בליגת MLB  קולורדו אוולאנש, קבוצת הוקי קרח בליגת NHL  קולורדו ראפידס, קבוצת כדורגל בליגת MLS:  קולורדו קראש, קבוצת פוטבול בליגת AFL  קולורדו צ'ילס, קבוצת כדורסל נשים בליגת NWBL  קולורדו איגלס, קבוצת הוקי קרח בליגת CHL  קולורדו ממות', קבוצת לקרוס בליגת NLL  דנוור אאוטלוס, קבוצת לקרוס בליגת MLL
השכלה > מכללות ואוניברסיטאות

| --- | --- |
 המכללה המדינתית אדמס  האוניברסיטה הנוצרית קולורדו  מכללת קולורדו  בית הספר למכרות קולורדו  אוניברסיטת מדינת קולורדו אוניברסיטת מדינת קולורדו - פואבלו  האוניברסיטה הטכנית קולורדו  מכללת פורט לואיס  מכללת הריטג' ומכון הריטג'  האוניברסיטה הבינלאומית ג'ונס  המכללה המדינתית מסה  המכללה המדינתית מטרופולין דנוור  אוניברסיטת נארופה  האוניברסיטה הטכנולוגית הלאומית:  מכללת נזארין לתנ"ך  אוניברסיטת ריג'יס  מכללת הרי הרוקיז לאומנות ולעיצוב  אקדמיית חיל האוויר של ארצות הברית  אוניברסיטת קולורדו (אנ') אוניברסיטת קולורדו בולדר  אוניברסיטת קולורדו קולורדו ספרינגס (אנ')  אוניברסיטת קולורדו דנוור (אנ')  אוניברסיטת דנוור  אוניברסיטת צפון קולורדו  המכללה המדינתית וסטרן
סמלי המדינה

| סמלי מדינת קולורדו> דגל.דגל קולורדו Flag of Colorado | סמלי מדינת קולורדו> סמל.סמל קולורדו Seal of Colorado | סמלי מדינת קולורדו> מוטו.מוטו | סמלי מדינת קולורדו> כינוי.כינוי |
| --- | --- | --- | --- |
|  |  | "אין דבר מבלי השגחה אלוהית" "Nil sine numine" | "מדינת המאה" "The Centennial State" |
| עץ | פרח | ציפור | חיה |
| אשוחית כחולה Colorado Blue Spruce | קצח הרי הרוקי Rocky Mountain columbine | דרור בנטינג Lark bunting | אייל קנדי מהרי הרוקי Rocky Mountain elk |
ראו גם

מחוזות קולורדו
הערות שוליים

↑  U.S. Census Bureau QuickFacts: Colorado; United States, www.census.gov (באנגלית)
↑  שיעורי הילודה בקולורדו, באתר NVSS, ‏7 בנובמבר 2018
↑  "Colorado", Religious Landscape Study, Pew Research Center
↑  "U.S. Census Bureau Data". U.S. Census Bureau. 2010. Retrieved 2011-07-13.(הקישור אינו פעיל, 6.7.2020)
1 2  American FactFinder – Results
↑  "Annual Estimates of the Resident Population for Incorporated Places: April 1, 2010 to July 1, 2013". census.gov. May 2014. Retrieved June 3, 2014.(הקישור אינו פעיל, 6.7.2020)
↑  "Table 1. Annual Estimates of the Population of Metropolitan and Micropolitan Statistical Areas: April 1, 2010 to July 1, 2014" (CSV). 2014 Population Estimates. United States Census Bureau, Population Division. March 2015. Retrieved March 26, 2015.
↑  News Release: Colorado Tourism Sets All-time Visitor Spending Record in 2018 | Colorado.com, www.colorado.com
↑  U.S. Bureau of Economic Analysis (BEA), web.archive.org, ‏30 בדצמבר 2017
↑  Median Annual Household Income, KFF, ‏13 בפברואר 2019 (באנגלית)
↑  Wayback Machine, web.archive.org, ‏12 באפריל 2010
↑  מאחר שקולורדו הצטרפה לארצות הברית 100 שנים לאחר הכרזת העצמאות של ארצות הברית.
| דגל קולורדו מדינת קולורדו |
| --- | --- | --- |
| בירת המדינה | דנוור |  |
| אזורים גאוגרפיים | המישורים המזרחיים • המטרופולין של דנוור • עמק סן לואיס |  |
| היישובים הגדולים ביותר | דנוור • קולורדו ספרינגס • אורורה • פורט קולינס • לייקווד • ת'ורנטון • ארבאדה • וסטמינסטר • פואבלו • סנטניאל • בולדר • גרילי • לונגמונט • לאבלנד • גראנד ג'נקשן • ברומפילד • קאסל רוק • קומרס סיטי • פארקר • ליטלטון |  |
| נושאים נוספים | מחוזות • סמלים • היסטוריה • דמוגרפיה • יהדות קולורדו |  |
| --- | --- |
בקרת זהויות :  NLI: 987007559781005171  BNE: XX453193  BnF: cb12065838s (data)  GND: 4010406-0  ISNI: 0000 0004 0405 855X  LCCN: n80125532  MusicBrainz: 373183af-56db-44d7-b06a-5877c02c5f01  NARA: 10045261  NDL: 00655584  NKC: ge134121  SUDOC: 028505425  VIAF: 145998913   WorldCat (עם VIAF): 145998913 
שלג בהרי הרוקי
מפת צפיפות האוכלוסין של מדינת קולורדו
הקפיטול של קולורדו בדנוור
ברוכים הבאים לקולורדו
אוניברסיטת קולורדו
נעמי שיהאב נאי

| --- | --- |

 לידה:  12 במרץ 1952 (בת 72) סנט לואיס, ארצות הברית 
 שם לידה:  Naomi Shihab 
 מדינה:  ארצות הברית, מדינה פלסטינית 
 מקום לימודים:  אוניברסיטת טריניטי 
 שפות היצירה:  אנגלית 
 פרסים והוקרה:  מלגת גוגנהיים (1997)  מענק ויטר בינר (2000)  Lannan Foundation 
 
נעמי שיהאב נאי (Naomi Shihab Nye; נולדה ב-12 במרץ 1952) היא משוררת אמריקאית ממוצא פלסטיני.
ביוגרפיה

שיהאב נאי נולדה בשנת 1952 בסנט לואיס שבמדינת מיזורי בארצות הברית. אביה, עזיז, הוא פלסטיני מוסלמי יליד ירושלים שהיגר לארצות הברית שם עסק בכתיבה ועיתונות, אמה היא אמריקאית נוצרית ממוצא גרמני שווייצרי. היא למדה בנעוריה בבית הספר של הקווייקרים ברמאללה ובבית הספר הארמני בעיר העתיקה בירושלים. בארצות הברית למדה אנגלית ודתות ב-Trinity University בטקסס.
בשנת 2010 יצא ספר משיריה, "אמנות ההיעלמות", בתרגום מאנגלית של משה דור בהוצאת "מבע".
היא נשואה לצלם מייקל נאי ואם לבן.
ג'יגסו (המסור)

| --- | --- |

 סוג:  דמות בדיונית שנוצרה בידי ג'יימס ואן ולי ונל
 שם סרט:  המסור
 הופעה ראשונה:  המסור
 הופעה אחרונה:  המסור X
 יוצרים:  ג'יימס ואן לי ונל
 גילום הדמות:  טובין בל
 מידע
 שם אמיתי:  ג'ון קריימר
 כינויים:  רוצח הפאזל
 סטטוס:  מת
 גיל:  52
 גזע:  בן אנוש
 מין:  זכר
 מקצוע:  רוצח סדרתי, רוצח המונים, מהנדס (לשעבר)
 נטייה:  ככל הנראה סטרייט
 דת:  כנראה נוצרי פגני
 אזרחות:  אמריקאי
 סיבת המוות:  שוסע בצוואר במסור חשמלי בידי ג'ף דנלון
 דמויות קשורות
 משפחה:  ג'יל טאק (אשתו של ג'ון, מתה)
 חברים:  לורנס גורדון (שוליה סודית ביותר)
 אויבים:  אמנדה יאנג (שוליה) מארק הופמן (שוליה שירש אותו לאחר מותו)
ג'ון קרמר (הידוע גם כרוצח הפאזל, המכונה גם ג'יגסו) הוא דמות בדיונית והאנטגוניסט הראשי בזיכיון "המסור". ג'יגסו עשה את הופעת הבכורה שלו בסרט הראשון בסדרה, "המסור", ומאוחר יותר הוא הופיע ב"המסור 2", "המסור 3", "המסור 4", "המסור 5", "המסור 6", ו"המסור 7","המסור 8" ו"המסור X". הוא מגולם על ידי השחקן האמריקאי טובין בל. ג'ון נולד בשנת 1949 לאמא טבחית ולאבא אפסנאי. בסדרה הסרטים, קרמר הוא מהנדס אזרחי לשעבר שנטה למות מגידול באונה המצחית שהתפתח מסרטן המעי הגס. לאחר ניסיון התאבדות כושל, מוצא קרמר הערכה חדשה לחייו, ומחליט להקדיש את שארית ימיו לנטיעת אותה הערכה באחרים על ידי בחינת רצונם לחיות. השיטות שלו כוללות כפייה על נתיניו באמצעות תרחישים קטלניים, שאליהם מתייחס כ"משחקים" או "מבחנים", שבו הם נאלצים לפגוע בעצמם או באחרים כדי להימלט. מבחנים אלה מסמלים בדרך כלל את מה שפאזל תופס כפגם באופי או בחיים המוסריים של האדם הנבחן. השם פאזל ניתן לו על ידי התקשורת עקב הפרקטיקה של חיתוך צורת פיסת פאזל מהבשר של אלה שנכשלים.
במדיה אחרת > המסור: לידה מחדש

דמותו של ג'ון קרמר מופיעה גם בחוברת קומיקס שאינה קנון, "מסור: Rebirth", המתארת אירועים שהתרחשו לפני הסרט הראשון. זה מילא בחלק מההיסטוריה שלו, מראה אותו כמעצב צעצועים בתקן ההנדסה בע"מ, שהיה עצלן מכדי לעשות הרבה בחייו, ובסופו של דבר מסיים את יחסיו עם ג'יל. "המסור: Rebirth" גם מגלה את תגליתו של קרמר שיש לו סרטן סופני והתווה איך ניסיון התאבדותו שנכשל השפיע על קו מחשבה שלו. מערכות היחסים שלו עם ד"ר לורנס גורדון, זפ אינדלי, פול ליהי, אמנדה יאנג, ומארק וילסון נחקרו, יחד עם הפיכתו לפאזל. ההמשכיות של הלידה מחדש נסתרה בסופו של דבר על ידי סיפור הרקע שהוצג ב"המסור 4".
במדיה אחרת > המסור: משחק הווידאו

טובין בל חוזר לתפקידו כקולו של פאזל במשחק הווידאו "המסור". הוא מוצג על מסכי טלוויזיה לבוש בגלימתו, מכין מלכודות לאנשים, ומטיף להם על הערכת חיים. הוא לעיתים קרובות מייעץ ומקניט את טאפ בעוד הוא חוצה דרך בית משוגעים נטוש, בדרך כלל באמצעות הבובה בילי.
במדיה אחרת > המסור 2: בשר ודם

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ייצוגים סמליים > מסכת חזיר

בעזרת המסכת חזיר ג'ון חוטף את הקורבנות למשחק.
ייצוגים סמליים > חתיכות פאזל מסורית

אשר הקורבן במשחק נפסל ומת ,"ג'יגסו" חותך מבשר העור של הקורבן סימן של פאזל.
ייצוגים סמליים > אמנדה יאנג

אמנדה הייתה השוליה של ג'ון קריימר בכך שג'ון הציל "אותה" בזכות שהייתה אחת מהקורבנות במשחק של "ג'יגסו".
במשחק לאמנדה היה על ראשה ופניה מלכודת.
"מלכודת הדובים ההפוכה". "בילי" (הבובה של ג'יגסו) מסביר לה את המשחק, אמנדה צריכה תוך דקה למצוא מפתח בתוך החדר ולהוציא את המלכודת מראשה, וכי היא לא תוציא המלכודת תקרע את פניה באכזריות, אמנדה מצאה את הרמז למפתח בבטן, המפתח בתוך הבטן של השותף של אמנדה. אמנדה חותכת את בטנו והורגת אותו, לוקחת את המפתח ועל השנייה האחרונה היא מוציאה מראשה את המלכודת.
ובכך היא טענה ש"ג'יגסו" הציל את חייה אשר גרם לה להעריך את חייה.
(במסור 2) - אמנדה הייתה בקבוצת הקורבנות אשר הFBI עקב אחרי המשחק במצלמות האבטחה בזמן שאריק הבלש לקח את "ג'יגסו" במכוניתו כדי שיכוון אותו מיקום המשחק כי בנו של אריק נמצא במשחק.
בסוף אריק מסתובב באזור המשחק בזמן שה-FBI
אומרים לו שזה לא שידור ישיר של המשחק.
אמנדה סוגרת את הדלת בצמד המילים "GAME OVER",ומתגלה כהשוליה של ג'ון קרמר (ג'יגסו).
(במסור 3) - אמנדה חוטפת במסכת חזיר את לין דנלון.
המשחק של לין היה להציל את ג'ון מסרטן עד שבעלה של לין (ג'ף) יסיים את המשחק שלו.
ג'ף מסיים את המשחק מוצא אקדח ויורה באמנדה ומתה.
ייצוגים סמליים > מארק הופמן

(במסור 4) - התברר שמארק הוא מתלמד חדש של
"ג'יגסו".
(במסור 6) - מארק הגיע לחדר, ובחדר מעטפה,ג'יל טאק (אשתו של ג'יגסו) מחשמלת את מארק ושמה על ראשו את מלכודת הדובים ההפוכה - ג'יל מסבירה למארק שהיא משחקת איתו משחק וכי במעטפה היה כתוב זאת, מארק צריך לשחק משחק בגלל שהוא גרם לאמנדה לירות בלין ללא סיבה.
מארק מצליח להוציא מראשו את המלכודת אך מאבד המון דם. (במסור 7) - מסתבר שמארק חיי אך ג'יל מפחדת שיחזור לנקום בה, הופמן עוקב אחרי ג'יל ומגיע אליה וגורם לה לאבד את ההכרה.
מארק מתבלט עם לשים את המלכודת הדובים ההפוכה החדשה שהיא שמה לו אבל הוא לוקח את המלכודת הישנה של אמנדה יאנג.
ג'יל מתה באכזריות על ידי המלכודת בזמן שנזכרת בחייה הטובים עם ג'ון קריימר (ג'יגסו).
מארק סוגר את הדלת עם צמד המילים "GAME OVER".
מארק שורף את מה שמזכיר את קיומו אך שלושה אנשים עם מסכות חזיר מרדימים את ג'ון ומתגלה שזה דוקטור לורנס גורדון.
לורנס גורדון סוגר את ג'ון באותו תא שלורנס שיחק(במסור 1).
לורנס סוגר את הדלת בצמד המילים
"GAME OVER".
ייצוגים סמליים > דוקטור לורנס גורדון

(במסור 1) - שיחק במשחק עם שותפו למשחק (אדם) בכך שהיה צריך להוציא את רגלו כדי להשתחרר מהשרשרת.
אחרי שגורדון יצא מהמשחק והבטיח שיחזור להציל את אדם, אדם נשאר בחדר בכך שבאמצע החדר יש גופה מתה.
הגופה קמה לתחייה ומתגלה כג'ון קריימר וסוגר את הדלת בצמד המילים "GAME OVER"
(במסור 7) - אחרי שהרדים את מארק מגיע פלאשבק ורואים שג'יל מביאה קלטת לדוקטור לורנס גורדון, גורדון מפעיל את הקלטת ובו רואים את ג'ון קריימר (ג'יגסו) אשר אומר לגורדון שאם יקרה משהו לג'יל אז שיעזור לה במקומו (כי ג'ון קריימר מת) ובגלל זה הרג את מארק הופמן.
מסתבר שגורדון היה שוליה סודית של "ג'יגסו" ושהוא עזר לו עם הכנת המלכודות.
ייצוגים סמליים > לוגן נלסון

(מסור 8) - לוגן נלסון הוא אדם שמקצועו רופא ושותפו זו אלינור, בזמן שג'יגסו מתחיל משחק חדש בין קבוצה חדשה, כל בן אדם שנפסל במשחק הוא שם את גופתו ברחבי העיר.
לוגן ואלינור היו חוקרים את הגופות כרופאים והיו מגלים דברים חדשים ש"ג'יגסו" חיי, אלינור מראה ללוגן את אוסף המלכודות של ג'יגסו בזמן שהבלש האנט "מתגנב" לסטודיו המלכודות של אלינור מצלם אותם ואת המלכודות ושולח לבלש הלורן.
לוגן ואלינור נוסעים לחווה של ג'יל טאק, אשר הלוגן והלורן נלחמים שם. הלורן ולוגן נחטף על ידי מישהו בלתי מזוהה.
שניהם מתעוררים במקום המשחק של ג'יגסו וקשורים לצווארם מכשיר עם חותכי לייזר.
ג'יגסו מצהיר להם על המשחק ובו שני כפתורים באמצע - כל אחד מהם צריך ללחוץ על הכפתור ולהודות על מעשים רעים שעשו, הלורן לוחץ על הכפתור של לוגן אך לוגן לא מצליח להודות ומת על ידי חותכי הלייזר.
תורו של הבלש הלורן הגיע ומליח להודות אך הלורן קם לתחייה ומתגלה כג'יגסו והמשחק של אותה חבורה היה בכלל לפני 10 שנים,
באותו משחק שיחק לוגן שנפסל וג'יגסו עזר לו, ובנה איתו מלכודות. הגופות שאותם פיזר זו קבוצה חדשה עם אנשים אחרים.
אחד הפושעים במשטרה שהלורן שחרר היה זה שהרג את אשתו של לוגן ובכך נוקם בו והורג אותו באכזריות על ידי חותכי הלייזר.
ייצוגים סמליים > גלימה תיאטרלית

ג'יגסו - חלוק שחור ומעט אדמדם.
מסכת חזיר - מסכת חזיר מפחידה ואכזרית עם אותו חלוק שחור ואדמדם.
עונת 2023/2024 בליג 1

| --- | --- |

 מארחת:  צרפת צרפת
 תקופת התחרות:  11 באוגוסט 2023 – 19 במאי 2024 (283 ימים)
 מספר משתתפות:  18
 הזוכה:  פריז סן ז'רמן
 מספר משחקים:  306
 מספר שערים:  826 (2.7 בממוצע למשחק)
 מספר צופים:  8,233,057 (26,905 בממוצע למשחק)
 מלך השערים:  צרפת קיליאן אמבפה  (27 שערים)
 → 2022/20232024/2025 ←
עונת 2023/2024 בליג 1 (בצרפתית: Ligue 1, או בשמה המלא Championnat de France de football; מוצגת גם בשם ליג 1 אובר איטס בשל חסויות מסחריות, בצרפתית: Ligue 1 Uber Eats) הייתה העונה ה-86 של התחרות המאורגנת על ידי ההתאחדות הצרפתית לכדורגל (Ligue de Football Professionnel, ובקיצור LFP). העונה החלה ב-11 באוגוסט 2023 ווהסתיימה ב-19 במאי 2024.
פריז סן-ז'רמן זכתה באליפות שלישית ברציפות וה-12 בתולדותיה.
בסיום העונה קלרמון פוט ולוריאן ירדו לליג 2, מץ שסיימה במקום ה-16 התמודדה מול סנט אטיין שסיימה במקום השלישי בליג 2, על המקום האחרון שנותר בעונת 2024/2025 בליג 1, הפסידה לה וירדה לליג 2 גם כן.
קיליאן אמבפה מפריז סן-ז'רמן זכה בתואר מלך השערים בפעם ה-6 ברציפות, עם 27 כיבושים.
קבוצות

בליגה השתתפו 18 קבוצות, 16 שהמשיכו מהעונה הקודמת ועוד שתי קבוצות שהצטרפו אליהן מהליג 2. התחרות התקיימה בשיטת ליגה עם משחקי בית וחוץ. עבור ניצחון מוענקות שלוש נקודות, ועבור תוצאת תיקו מוענקת נקודה אחת.
הקבוצות לה האבר ומץ הן הקבוצות שעלו מהליג 2, הליגה הצרפתית השנייה בכדורגל.
קבוצות > הקבוצות

| קבוצה | עיר | חבל | אצטדיון | תכולה |
| --- | --- | --- | --- | --- |
| ברסט | ברסט | ברטאן | אצטדיון פראנסיס לה בלה | 15,931 |
| טולוז | טולוז | אוקסיטניה | האצטדיון העירוני טולוז | 33,150 |
| לאנס | לאנס | או-דה-פראנס | אצטדיון בולארט-דלליס | 37,705 |
| לה האבר | לה האבר | נורמנדי | אצטדיון אושיאן | 25,181 |
| לוריאן | לוריאן | ברטאן | אצטדיון דה מוסטוואר | 18,890 |
| ליון | ליון | אוברן-רון-אלפ | פארק אולימפיק ליון | 59,186 |
| ליל | וילנב-ד'אסק | או-דה-פראנס | אצטדיון פייר מורואה | 50,186 |
| מונפלייה | מונפלייה | אוקסיטניה | אצטדיון דה לה מוסו | 32,900 |
| מונקו | מונקו | מונקו | אצטדיון לואי השני | 18,523 |
| מץ | מץ | גראנד אסט | אצטדיון סן-סנפוריין | 25,636 |
| מרסיי | מרסיי | פרובאנס-אלפ-קוט ד'אזור | סטאד ולודרום | 67,394 |
| נאנט | נאנט | פיי דה לה לואר | אצטדיון דה לה בוז'ואר | 35,322 |
| ניס | ניס | פרובאנס-אלפ-קוט ד'אזור | אליאנץ ריביירה | 35,624 |
| פריז סן-ז'רמן | פריז | איל-דה-פראנס | פארק דה פראנס | 48,583 |
| קלרמון פוט | קלרמון-פראן | אוברן-רון-אלפ | אצטדיון גבריאל מונפייה | 11,980 |
| ריימס | ריימס | גראנד אסט | אצטדיון אגוסט דלאון | 21,684 |
| רן | רן | ברטאן | רוז'ון פארק | 29,778 |
| שטרסבורג | שטרסבורג | גראנד אסט | אצטדיון דה לה מיניו | 29,230 |
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות  | הערות |
| --- | --- | --- | --- | --- | --- | --- | --- | --- | --- | --- |
| 1 | פריז סן-ז'רמן | 34 | 22 | 10 | 2 | 81 | 33 | 48+ | 76 | העפלה לשלב הליגה בליגת האלופות |
| 2 | מונקו | 34 | 20 | 7 | 7 | 68 | 42 | 26+ | 67 | העפלה לשלב הליגה בליגת האלופות |
| 3 | ברסט | 34 | 17 | 10 | 7 | 53 | 34 | 19+ | 61 | העפלה לשלב הליגה בליגת האלופות |
| 4 | ליל | 34 | 16 | 11 | 7 | 52 | 34 | 18+ | 59 | העפלה לשלב המוקדמות השלישי של ליגת האלופות |
| 5 | ניס | 34 | 15 | 10 | 9 | 40 | 29 | 11+ | 55 | העפלה לשלב הליגה בליגה האירופית |
| 6 | ליון | 34 | 16 | 5 | 13 | 49 | 55 | 6− | 53 | העפלה לשלב הליגה בליגה האירופית |
| 7 | לאנס | 34 | 14 | 9 | 11 | 45 | 37 | 8+ | 51 | העפלה לשלב הפלייאוף בקונפרנס ליג |
| 8 | מרסיי | 34 | 13 | 11 | 10 | 52 | 41 | 11+ | 50 |  |
| 9 | ריימס | 34 | 13 | 8 | 13 | 42 | 47 | 5− | 47 |  |
| 10 | רן | 34 | 12 | 10 | 12 | 53 | 46 | 7+ | 46 |  |
| 11 | טולוז | 34 | 11 | 10 | 13 | 42 | 46 | 5− | 43 |  |
| 12 | מונפלייה | 34 | 10 | 12 | 12 | 43 | 48 | 5− | 41 |  |
| 13 | שטרסבורג | 34 | 10 | 9 | 15 | 38 | 50 | 12− | 39 |  |
| 14 | נאנט | 34 | 9 | 6 | 19 | 30 | 55 | 25− | 33 |  |
| 15 | לה האבר | 34 | 7 | 11 | 16 | 34 | 45 | 11− | 32 |  |
| 16 | מץ | 34 | 8 | 5 | 21 | 35 | 58 | 23− | 29 | פלייאוף ירידה לליג 2 |
| 17 | לוריאן | 34 | 7 | 8 | 19 | 43 | 66 | 23− | 29 | ירידה לליג 2 |
| 18 | קלרמון פוט | 34 | 5 | 10 | 19 | 26 | 60 | 34− | 25 | ירידה לליג 2 |
↑  למונפלייה הופחתה נקודה בעקבות התפרעות אוהדיה במשחק נגד קלרמון פוט שהוביל להפסקתו
סטטיסטיקות > מלכי השערים

| מיקום | שחקן | קבוצה | שערים |
| --- | --- | --- | --- |
| 1 | צרפת קיליאן אמבפה | פריז סן-ז'רמן | 27 |
| 2 | צרפת אלכסנדר לאקזט | ליון | 19 |
| 2 | קנדה ג'ונתן דייוויד | ליל | 19 |
| 4 | גבון פייר-אמריק אובאמיינג | מרסיי | 17 |
| 5 | צרפת ויסאם בן ידר | מונקו | 16 |
| 6 | הולנד טייס דאלינגה | טולוז | 14 |
| 7 | גאורגיה ז'ורז' מיקוטאדזה | מץ | 13 |
| 8 | ניגריה טרם מופי | ניס | 11 |
| 8 | פורטוגל גונסאלו ראמוס | פריז סן-ז'רמן | 11 |
| 10 | צרפת ארנו קלימואנדו | רן | 10 |
סטטיסטיקות > מלכי הבישולים

| מיקום | שחקן | קבוצה | בישולים |
| --- | --- | --- | --- |
| 1 | צרפת רומן דל קסטיו | ברסט | 8 |
| 1 | אנגליה אנז'ל גומש | ליל | 8 |
| 1 | גבון פייר-אמריק אובאמיינג | מרסיי | 8 |
| 1 | צרפת עוסמאן דמבלה | פריז סן-ז'רמן | 8 |
| 5 | צרפת קיליאן אמבפה | פריז סן-ז'רמן | 7 |
| 5 | צרפת בראדלי ברקולה | פריז סן-ז'רמן/ ליון | 7 |
| 5 | יפן ג'וניה איטו | ריימס | 7 |
| 8 | צרפת טז'י סבנייה | מונפלייה | 6 |
| 8 | צרפת פלוריאן סוטוקה | לאנס | 6 |
| 8 | צרפת ריאן שרקי | ליון | 6 |
| 8 | קוסובו אדון ז'גרובה | ליל | 6 |
| 8 | רוסיה אלכסנדר גולובין | מונקו | 6 |
| 8 | יפן טאקומי מינאמינו | מונקו | 6 |
| 8 | חוף השנהב ז'רמי בוגה | ניס | 6 |
| 8 | צרפת בנז'מן בוריז'ו | רן | 6 |
| 8 | צרפת דילאן בקווה | שטרסבורג | 6 |
פרסים > שחקן החודש

| חודש | שחקן | מועדון |
| --- | --- | --- |
| אוגוסט | יפן טאקומי מינאמינו | מונקו |
| ספטמבר | פולין מרצ'ין בולקה | ניס |
| אוקטובר | צרפת קיליאן אמבפה | פריז סן-ז'רמן |
| נובמבר | צרפת קיליאן אמבפה | פריז סן-ז'רמן |
| דצמבר | גבון פייר-אמריק אובאמיינג | מרסיי |
| ינואר | צרפת מרטין טרייה | רן |
| פברואר | צרפת פייר ליס-מלו | ברסט |
| מרץ | קוסובו אדון ז'גרובה | ליל |
| אפריל | צרפת אלכסנדר לאקזט | ליון |